Document ID: 32006D0048

32006D0048
L 026/20
JURNALUL OFÍCIAL AL UNIUNII EUROPENE
DECIZIA COMISIEI
din 27 ianuarie 2006
de modificare a Deciziei 2004/233/CE de autorizare a unor laboratoare pentru controlul eficacității vaccinării antirabice la unele carnivore domestice
[notificată cu numărul C(2006) 122]
(Text cu relevanță pentru SEE)
(2006/48/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europee,
având în vedere Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3,
întrucât:
(1)
Decizia 2000/258/CE desemnează laboratorul Agence française de sécurité sanitaire des aliments de Nancy (AFSSA, Nancy, Franța) ca institut specific responsabil pentru stabilirea criteriilor necesare standardizării testelor serologice de control al eficacității vaccinurilor antirabice.
(2)
Decizia 2000/258/CE prevede de asemenea că laboratorul AFSSA din Nancy transmite Comisiei lista laboratoarelor comunitare care ar trebui autorizate pentru realizarea testelor serologice respective. În consecință, laboratorul AFSSA din Nancy utilizează sistemul de teste de aptitudine pentru a evalua laboratoarele în vederea autorizării acestora pentru efectuarea testelor serologice.
(3)
Decizia 2004/233/CE a Comisiei din 4 martie 2004 de autorizare a unor laboratoare pentru controlul eficacității vaccinării împotriva turbării la unele carnivore domestice (2) întocmește lista laboratoarelor desemnate în statele membre pe baza rezultatelor testelor de aptitudine comunicate de laboratorul AFSSA din Nancy.
(4)
În conformitate cu Decizia 2000/258/CE, a fost desemnat de laboratorul AFSSA din Nancy un laborator suplimentar situat în Germania.
(5)
Prin urmare, acest laborator ar trebui adăugat pe lista laboratoarelor desemnate de statele membre care figurează în anexa la Decizia 2004/233/CE.
(6)
Prin urmare, Decizia 2004/233/CE ar trebui modificată în consecință.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La anexa I la Decizia 2004/233/CE, la lista privind Germania, se adaugă următorul punct:
„8.
Vet Med Labor GmbH
Mörikestr. 28/3
D-71636 Ludwigsburg.”
Articolul 2
Prezenta decizie se adresează statelor membre.
Adoptată la Bruxelles, 27 ianuarie 2006.

Labels: 7
3
0
6
18